Komission asetus (ETY) N:o 1559/70, annettu 31 päivänä heinäkuuta 1970, markkinoilta vedettyjen hedelmien ja vihannesten rehuteollisuudelle toimittamista koskevista edellytyksistä



Virallinen lehti nro L 169 , 01/08/1970 s. 0055 - 0058

Tanskank. erityispainos: Sarja I Alue 1970(II) s. 0456

Englannink. erityispainos: Sarja I Alue 1970(II) s. 0520

Kreikank. erityispainos: Luku 03 Nide 5 s. 0141

Espanjank. erityispainos: Luku 03 Nide 4 s. 0003

Portugalink. erityispainos: Luku 03 Nide 4 s. 0003

Suomenk. erityispainos Alue 3 Nide 3 s. 0048

Ruotsink. erityispainos Alue 3 Nide 3 s. 0048



KOMISSION ASETUS (ETY) N:o 1559/70, annettu 31 päivänä heinäkuuta 1970, markkinoilta vedettyjen hedelmien ja vihannesten rehuteollisuudelle toimittamista koskevista edellytyksistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteistä markkinajärjestelyä koskevista täydentävistä säännöksistä 25 päivänä lokakuuta 1966 annetun neuvoston asetuksen N:o 159/66/ETY(1), sellaisena kuin se on muutettuna asetuksella (ETY) N:o 2515/69(2), ja erityisesti sen 7 b artiklan 4 kohdan, sekä katsoo, että asetuksen N:o 159/66/ETY 7 b artiklassa säädetään, että asianomaisen jäsenvaltion nimeämän toimielimen on järjestettävä tarjouskilpailu markkinoilta vedettyjen hedelmien ja vihannesten toimittamisesta rehuteollisuudelle; näiden tarjouskilpailumenettelyjen toteuttaminen edellyttää, että laaditaan perusteet, joiden avulla nämä menettelyt sujuvat mahdollisimman hyvin ja joilla varmistetaan, että kaikki asianomaiset saavat tasapuolisen kohtelun yhteisössä, pysyvä tarjouskilpailu ja markkinoille saattaminen julkisessa huutokaupassa voivat helpottaa tuotteen myyntiä ja saada tietyissä tapauksissa aikaan kauppatapoihin mukautetumpia myyntitapoja, olisi säädettävä tarjouskilpailuilmoitusten asianmukaisesta julkisuudesta jalostusalalla, jotta kaikilla yrityksillä olisi mahdollisuustarjouksen tekemiseen, tarjouskilpailuilmoituksesta tai julkista huutokauppaa koskevasta ilmoituksesta on käytävä ilmi menettelyn yleiset puitteet; tarjouskilpailun moitteettoman sujumisen varmistamiseksi olisi säädettävä niistä tiedoista, jotka on ilmoitettava tarjouksessa, erityisesti hinnasta ja määristä, joita tarjous koskee, asianomaisten jättämät tarjoukset on arvioitava tarjottu hinta huomioon ottaen; määrät on jaettava sitä mukaan kuin niitä on saatavilla korkeimman tarjouksen luokituksen mukaan niin, että aloitetaan korkeimman tarjouksen tekijöistä, on tarpeen antaa säännökset, joilla varmistetaan, että jaettu tuote jalostetaan; tätä varten on aiheellista säätää jalostusvakuuden antamisesta, jonka määrä lasketaan siten, että varmistetaan tämän velvoitteen noudattaminen, ja tässä asetuksessa säädetyt toimenpiteet ovat hedelmien ja vihannesten hallintokomitean mukaiset, ON ANTANUT TÄMÄN ASETUKSEN: 1 artikla Asianomaisen jäsenvaltion nimeämä toimielin järjestää markkinoilta vedettyjen hedelmien ja vihannesten toimittamisen rehuteollisuudelle joko pysyvän tarjouskilpailun tai julkisen huutokaupan perusteella. 2 artikla Edellä 1 artiklassa tarkoitettujen menettelyjen voimassaoloaika ei saa olla pidempi kuin kyseisen tuotteen markkinointivuosi. 3 artikla 1. Kukin pysyvä tarjouskilpailu voi sisältää useita tarjoussarjoja. Menettelyn yhteydessä on varmistettava tarjouskilpailupyyntöjen julkisuus. 2. Tarjouskilpailuilmoituksessa on annettava kaikki tarvittavat tiedot, erityisesti: a) aika, jonka kuluessa tuotteet todennäköisesti ovat saatavilla; b) markkinoille saatettavien tuotteiden luonne; c) alueet, joille tuotteet on varastoitu; d) määräaika, johon mennessä kunkin tarjoussarjan tarjoukset on jätettävä; e) elin, jolle tarjoukset on esitettävä. Lisäksi ilmoituksesta on käytävä ilmi, että kyseisistä tuotteista saatua mehua ei saa pitää kaupan. 4 artikla 1. Tarjouksen tekijän on annettava tarjouksensa kirjeitse, joka toimitetaan suoraan tai kirjattuna kirjeenä saantitodistuksin taikka teleksillä tai sähkeitse kyseisen jäsenvaltion nimeämälle toimielimelle. 2. Tarjouksessa on oltava: a) tarjouksen tekijän nimi ja osoite; b) tarjouksen kohteena olevan tuotteen määrä tonneina ilmaistuna; c) tarjottava hinta nettotonneina suoraan siitä varastosta, jossa tuotetta varastoidaan, sen jäsenvaltion valuuttana, jossa tarjouskilpailu järjestetään; d) muut mahdolliset tarjouskilpailuilmoituksessa vaaditut lisätiedot. 5 artikla 1. Asianomaisen jäsenvaltion nimeämän elimen on ensimmäisen tarjoussarjan viimeisenä jättöpäivänä luokiteltava tarjouksen tekijät tarjotun hinnan perusteella. Jos korkein hinta on sama, etusija on annettava sille tarjouksen tekijälle, jonka pyytämä määrä on suurin, tai jos myös pyydetyt määrät ovat samat, sille tarjouksen tekijälle, joka tulee valituksi arvalla. Jos tarjous ei näytä vastaavan tavanomaisia markkinahintoja, nimetty elin voi jättää huomioimatta kyseisen tarjouksen tekijän. Tuotteet jaetaan luokittelun mukaisesti sitä mukaa kuin tuotetta tulee saataville. 2. Elimen on luokiteltava tarjoukset ja jaettava tuotemäärät 1 kohdassa säädettyjen ehtojen mukaisesti kunkin myöhemmän tarjoussarjan viimeisenä jättöpäivänä. 6 artikla Aina kun tarjousta ei hyväksytä, asianomaisen jäsenvaltion nimeämän toimielimen on ilmoitettava tästä viipymättä tarjouksen tekijälle. Tarjouskilpailun voimassaoloajan päättyessä kyseisen elimen on ilmoitettava jalostajille, jos niiden tarjousta ei ole voitu täyttää tuotteen puutteen vuoksi. 7 artikla 1. Jos tuotteet myydään julkisella huutokaupalla, elimen on huutokauppaa koskevassa ilmoituksessaan annettava kaikki tiedot: - aika, jolloin tuotteet ovat todennäköisesti saatavilla; - myyntiin saatettavien tuotteiden luonne; - alueet, joilla tuotetta varastoidaan; - kunkin huutokaupan päivämäärä, aika ja paikka. 2. Muut tiedot, erityisesti saatavilla olevista ja myyntiin saatetuista tuotteiden määristä ja ominaisuuksista, on viipymättä toimitettava pyydettäessä kaikille asianomaisille. 8 artikla Julkisella huutokaupalla myytävät tuotteet on jaettava edullisimman hinnan tarjoavalle henkilölle/henkilöille. 9 artikla Tarjouskilpailun voittajan tai julkisessa huutokaupassa ostajan on ennen jaetun tuotteen toimittamista jätettävä jalostusvakuus määrästä, joka määritetään tuotteen 100 nettokilogrammaa kohti ja joka on vähintään yhtä suuri kuin seuraavien arvojen välinen ero: - asetuksen N:o 159/66/ETY 7 artiklan mukaisen alimman laatuluokan tuotteiden ostohintojen aritmeettinen keskiarvo kyseisenä ajanjaksona; ja - hinta, jolla tuote myydään tarjouskilpailun voittajalle tai julkisessa huutokaupassa ostajalle. Vakuus on annettava joko shekkinä, joka osoitetaan kyseisen jäsenvaltion nimeämälle elimelle, tai takuuna, joka on kyseisen jäsenvaltion vahvistamien ehtojen mukainen. 10 artikla 1. Sen jäsenvaltion, jossa jalostus tapahtuu, toimivaltaisen viranomaisen tai kyseisen jäsenvaltion nimeämän muun elimen on tarkastettava paikan päällä jaetun tuotteen jalostusta eläinten rehuksi. 2. Jos jalostus tapahtuu muussa kuin tuotetta myyvässä jäsenvaltiossa, jalostustodistus voidaan antaa ainoastaan esitettäessä yhteisön passitusasiakirjojen käyttöä koskevien yhteisön toimenpiteiden soveltamisesta tavaroiden käytön ja/tai käyttötarkoituksen tarkastamiseksi 19 päivänä marraskuuta 1969 annetun komission asetuksen (ETY) N:o 2315/69(3) 1 artiklassa tarkoitettu tarkastuskappale. Tarkastuskappaleen kohdat 101, 103 ja 104 on täytettävä. Edellä tarkoitettu kohta 104 on täytettävä yliviivaamalla tarpeettomat kohdat ja merkitsemällä toiseen luetelmakohtaan yksi seuraavista ilmaisuista: "destiné à la transformation en aliments pour le bétail au titre de l'article 7 ter du règlement n° 159/66/CEE"; "Zur Verarbeitung zu Viehfutter gemäß Artikel 7 b der Verordnung Nr. 159/66/EWG bestimmt"; "destinato alla transformazione in alimenti per il bestiame ai sensi dell'articolo 7 ter del regolamento n. 159/66/CEE"; "bestemd voor verwerking tot vervoeder krachtens artikel 7 ter van Verordening nr. 159/66/EEG". 11 artikla Muutoin kuin ylivoimaisen esteen esiintyessä 9 artiklassa tarkoitettu vakuus on vapautettava ainoastaan siitä määrästä, josta tarjouskilpailun voittaja toimittaa kyseisen jäsenvaltion nimeämälle elimelle: a) tositteet, joista käy ilmi, että kyseinen määrä on jalostettu, jos jalostus tapahtuu tuotetta myyvässä jäsenvaltiossa; b) todistus jalostuksesta, joka on annettu 10 kohdassa tarkoitetulla tarkastuskappaleella, jos jalostus tapahtuu muussa jäsenvaltiossa. 12 artikla 1. Liitteessä on lueteltu ne elimet, jotka jäsenvaltiot ovat nimenneet huolehtimaan markkinoilta vedettyjen hedelmien ja vihannesten toimittamisesta. 2. Kun jäsenvaltio aikoo soveltaa tämän asetuksen säännöksiä, nimetyn elimen on viipymättä annettava tiedoksi muiden jäsenvaltioiden elimille sekä komissiolle 3 artiklassa säädetty tarjouskilpailuilmoitus tai 7 artiklassa säädetty ilmoitus julkisesta huutokaupasta. Tämä tiedoksianto on tehtävä: - tarjouskilpailuilmoituksen osalta vähintään 7 päivää ennen ensimmäisenä tarjoussarjan viimeistä tarjousten jättöpäivää; - julkisen huutokaupan osalta vähintään seitsemän päivää ennen ensimmäistä huutokauppaa. Nimetyn elimen on annettava ensimmäisessä alakohdassa säädetyin edellytyksin tiedoksi kaikki muutokset tarjouskilpailuilmoitukseen tai ilmoitukseen julkisesta huutokaupasta. Nämä muutokset tulevat voimaan vasta seitsemän päivän kuluttua niiden tiedoksi antamisesta. 3. Heti kun 2 kohdan ensimmäisessä alakohdassa säädetty tiedoksi antaminen on tehty, nimetyn toimielimen on julkaistava Euroopan yhteisöjen virallisessa lehdessä ilmoitus aikomuksestaan soveltaa tämän asetuksen säännöksiä yhteen tai useampaan määritettyyn tuotteeseen. 13 artikla Jäsenvaltion nimeämän elimen on ilmoitettava toimitettujen tuotteiden määrät ja toimitushinta heti kunkin tarjouskilpailun tai julkisen huutokaupan jälkeen komissiolle. 14 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1970. Komission puolesta Puheenjohtaja Franco M. MALFATTI (1) EYVL N:o 192, 27.10.1966, s. 3286/66 (2) EYVL N:o L 318, 18.12.1969, s. 10 (3) EYVL N:o L 295, 24.11.1969, s. 14 LIITE Luettelo jäsenvaltioiden nimeämistä elimistä >TAULUKON PAIKKA>